સામગ્રી: વડા પ્રધાન નરેન્દ્ર મોદી કરોડો ભારતીયોને ઇન્ટરનેટની મદદથી જોડવા માગે છે. તેમની ભાજપ સરકાર આ લક્ષ્યને પ્રાપ્ત કરવા માટે ગ્રામીણ ક્ષેત્રોમાં સસ્તું હાઈ-સ્પીડ બ્રૉડબેન્ડ લાવવાની પરિયોજના પર કામ કરી રહી છે.

ભારતની 6 લાખ કરતાં વધારે ગ્રામીણ વસતીને ઓછામાં ઓછી 100 Mbps બ્રૉડબેન્ડની સ્પીડથી જોડવાનું 'ધ ભારતનેટ' યોજનાનું લક્ષ્ય છે.

આ યોજના સર્વિસ પ્રોવાઇડર કંપનીઓને વાઇ-ફાઇ તેમજ અન્ય માધ્યમોની મદદથી ઇન્ટરનેટ પ્રદાન કરવામાં સક્ષમ કરશે.

આ પ્રોજેક્ટ વર્ષ 2014માં લૉન્ચ થયો હતો અને તેનું લક્ષ્ય સમગ્ર દેશમાં ઑપ્ટિકલ ફાઇબર નેટવર્ક ઊભું કરવાનું હતું. આ સ્કીમ વડા પ્રધાન મોદીના 'ડિજિટલ ઇન્ડિયા' પ્રોગ્રામ અંતર્ગત લૉન્ચ કરવામાં આવી હતી.

આ યોજના શરૂ થઈ તેને ચાર વર્ષ થઈ ચૂક્યાં છે, પરંતુ તેના લક્ષ્ય સામે તેને 50% કરતાં પણ ઓછી સફળતા મળી છે.

તમે આ વાંચ્યું કે નહીં?

મહત્ત્વાકાંક્ષી પ્રોજેક્ટ

સમગ્ર વિશ્વમાં મોબાઇલ ઇન્ટરનેટ વાપરતા લોકોની સંખ્યામાં ભારત બીજા ક્રમે છે. પરંતુ દેશની ભૌગોલિક સ્થિતિ અને તેની જનસંખ્યાની સામે આ વ્યાપ ખૂબ ઓછો છે.

ટૅલિકોમ રેગ્યુલેટરની માહિતી મુજબ ગત વર્ષે સપ્ટેમ્બર મહિનામાં ભારતમાં 56 કરોડ ઇન્ટરનેટ કનેક્શન હતાં.

તેમાંથી મોટાં ભાગનાં કનેક્શન બ્રૉડબેન્ડ પર હતાં. જેમાં ઉપયોગકર્તા મુખ્યરૂપે મોબાઇલ ફોન અને અન્ય પૉર્ટેબલ ઉપકરણોના માધ્યમથી ઇન્ટરનેટ વાપરતા હતા.

ભારતમાં જે ઇન્ટરનેટ કનેક્શનની ડાઉનલોડ સ્પીડ 512 kbps હોય છે તેને બ્રૉડબેન્ડ માનવામાં આવે છે.

પણ ગ્રામીણ ભારત, જ્યાં મોટા ભાગના ભારતીયો વસે છે, ત્યાં ઇન્ટરનેટના વિકાસની ઝડપ ખૂબ ઓછી છે.

ગ્રામીણ ભારતમાં 100 લોકો માટે માત્ર 21.76 ઇન્ટરનેટ કનેક્શન છે.

અત્યાર સુધી કેટલું કામ થયું?

સરકારનું લક્ષ્ય છે આશરે 2,50,000 ગામડાંઓમાં વસતાં 6 લાખ ગ્રામજનોને ઇન્ટરનેટની મદદથી જોડવા.

ઘણા અવરોધો બાદ ડિસેમ્બર 2017 સુધી 1 લાખ ગ્રામજનોને ઇન્ટરનેટથી જોડવા કેબલ ગોઠવવાનું તેમજ ઉપકરણો સ્થાપિત કરવાનું કામ પૂર્ણ થયું હતું.

આ સિદ્ધિને મોટી સફળતા માનવામાં આવી. પણ વિરોધીઓ દ્વારા એ વાતની ટીકા પણ થઈ કે કેબલ ખરેખર કામ કરે છે કે નહીં.

છેલ્લા એક વર્ષથી બીજા તબક્કાનું કામ ચાલી રહ્યું છે અને તે માર્ચ 2019 સુધી પૂર્ણ થાય તેવી આશા છે.

ઔપચારિક આંકડા અનુસાર આ વર્ષે જાન્યુઆરીના અંત સુધીમાં 1,23,489 ગામડાંમાં ઑપ્ટિકલ ફાઇબર કેબલ પાથરવામાં આવ્યા છે. તેમાંથી 1,16,876 કેબલમાં ઉપકરણો સ્થાપિત...\nઅગાઉની સામગ્રીનો સારાંશ નીચે મુજબ કરી શકાય છે:
દાવો : ભારત સરકારે દેશનાં દરેક ગામડાં સુધી હાઈ - સ્પીડ બ્રૉડબેન્ડ  કનેક્ટિવિટી  પહોંચાડવાનો વાયદો કર્યો છે.   કૉમ્યુનિકેશન મિનિસ્ટર મનોજ સિંહાનું કહેવું છે કે આ લક્ષ્ય માર્ચ 2019 સુધી  સાધી શકાશે. 

નિષ્કર્ષ  :  ગ્રામીણ ભારતમાં ભાજપ સરકારના નેતૃત્વ હેઠળ  મહત્ત્વાકાંક્ષી  પ્રોજેક્ટનું સેટઅપ તૈયાર થઈ ગયું છે, પરંતુ લક્ષ્ય હજુ સુધી મેળવી શકાયું નથી.